На основу Одлуке Скупштине општине Кучево број I-06-1-226 донете на седници Скупштине Општине Кучево дана 18.12.2020. године Комисија за спровођење поступка отуђења непокретности

расписује

ЈАВНИ ОГЛАС

РАДИ ОТУЂЕЊЕ НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ КУЧЕВО ПРИКУПЉАЊЕМ ПИСМЕНИХ ПОНУДА

1.ПРЕДМЕТ ОТУЂЕЊА

 Напокретност у јавној својини општине Кучево у улици Светог Саве бр. 115.и то:

 -пословни простор пословних услуга површине 157,0м2 у подруму стамбено – пословне зграде и пословни простор у приземљу исте површине 179,0м2, који представљају једну целину, укупне површине од 336,0м2, све из ЛН бр. 3597 КО Кучево 1.

2.ПОЧЕТНА ЦЕНА ОТУЂЕЊА

 Непокретност из тачке 1. овог огласа отуђује се из јавне својине Општине Кучево по купопродајној цени утврђеној у висини најповољније понуде постигнуте у поступку прикупљања писмених понуда.

 Почетна купопродајна цена пословног простора у улици Светог Саве бр. 115. –пословни простор на првом спрату површине 179,0м2 износи 29.434,9 еура, док је тржишна цена пословног простора у подруму површине 157,0м2 утврђена на 10.682,99еура од стране Министарства финансија Пореске управе-Одсека за контролу издвојених активностималих локација Петровац број: 078-464-00033/20520-0000 и 078-464-08-00034/2020-000 од 03.12.2020. године.

Обзиром да се пословни простор отуђује из јавне својине као једнствена целина укупне површине 336,0м2 укупна почетна купопродајна цена износи 40.117,93еура.

 Коначна купопродајна цена биће утврђена након спроведеног поступка прикупљања писмених понуда.

 Купопродајна цена непокретности утврђена у висини најповољније понуде уплатиће се у динарској противвредности по званичном средњем курсу НБС, на дан уплате једнократно.

 Рок плаћања купопродајне цене је 15 (петнаест) дана од дана закључења купопродајног уговора.

3.УСЛОВИ ОТУЂЕЊА:

 Отуђење се врши у поступку прикупљања писмених понуда.

 Непокретност се отуђује у виђеном стању, без права купца накнадне рекламације.

 Трошкови овере уговора код јавног бележника и други евентуални трошкови који могу произаћи из реализације овог правног посла падају на терет купца.

 Заинтересована лица могу да разгледају пословни простор који се отуђује, сваког радног дана од дана објављивања огласа у периоду од 09,00 до 14,00 часова и за ближе информације се могу обратити Комисији за спровођење поступка отуђења на телефон 012/852-141.

3.ДЕПОЗИТ:

 Подносилац писмене понуде је дужан да уплати депозит у висини од 10% од почетне цене отуђења, односно износ од 4.011.79 евра у динарској противвредности по средњем курсу НБС на дан уплате депозита.

 Уплата депозита врши се на на жиро рачун број: 840-1032804-90-Општина Кучево -депозит за лицитације.

 Депозит уплаћен у поступку прикупљања писмених понуда представља део купопродајне цене.

 Депозит се у случају да понуђач не буде изабран за најповољнијег понуђача, враћа се у року од 15 дана од дана доношења Одлуке о избору најповољнијег понуђача.

 Депозит се задржава уколико заинтересовано лице уплати депозит,а не поднесе понуду, уколико понуђач чија је понуда проглашена за најповољнију у року од 8 дана од дана пријема позива за закључење уговора, не потпише уговор и уколико најповољнији понуђач потпише уговор а не уплати целокупну купопродајну цену у року од 15 дана од дана закључења Уговора.

4.УСЛОВИ ПРИЈАВЉИВАЊА

 Право учешћа на огласу имају сва правна и физичка лица, која испуњавају услове огласа, која поднесу благовремену, потпуну и уредну пријаву.

 Подносилац непотпуне и неблаговремене пријаве неће моћи да учествиује у поступку прикупљања писмених понуда.

 Уредна и потпуна понуда мора да садржи:

 -висину понуђене купопродајне цене изражене у еврима,

 -потврду о уплати депозита;

 -изјаву о прихватању свих услова огласа;

 -изјаву о условима враћања депозита, са назнаком банке и бројем жиро рачуна за повраћај истог, у случају да понуђач не буде изабран за најповољнијег;

 Уредна и потпуна пријава мора бити потписана и оверена печатом уколико се ради о правном лицу.

 Поред горе наведеног уредна и потпуна пријава мора да садржи:

 *За физичка лица:*

 -име и презиме

 -адресу;

 -ф-ју личне карте

 -контакт телефон

 -ако је лице предузетник,уз понуду се прилаже и оргинални извод из регистра привредних субјеката или потврда да је предузетник уписан у одговрајући регистар као и потврда о пореском идентификационом броју.

 *За правна лица:*

 -назив и седиште

 -оргинални извод из регистра привредних субјеката, са подацима

 -копија уговора о отварању и вођењу рачуна код пословне банке код које има рачун

 -копија рачуна о пореском идентификационом броју

 -име и презиме лица овлашћеног за уаступање,са овереним картоном депонованих потписа

 У случају да подносиоца понуде заступа пуномоћник пуномоћје за заступање мора бити оверено код јавног бележника.

 Понуда се подноси на обрасцу која је саставни део овог огласа, препорученом пошиљком на адресу:

 Општина Кучево,улица Светог Саве бр. 76 12240 Кучево, у затврореној коверти са назнаком: „Понуда за куповину пословног простора у улици Светог Саве бр. 115“-НЕ ОТВАРАТИ-

 или директно на писарницу Општинске управе Општине Кучево, улица Светог Саве бр. 76.

Рок за подношење писмене понуде је 15 дана од дана објављивања огласа у дневном листу који се дистрибуира на територији Републике Србије.

Оглас се објављује на сајту општине Кучево [www.kucevo.rs](http://www.kucevo.rs) где се могу преузети обрасци пријаве и огласној табли општинске управе Кучево.

5. ИЗБОР НАЈПОВОЉНИЈЕГ ПОНУЂАЧА

 Отварање приспелих понуда извршиће се од стране Комисије формиране решењем Скупштине општине Кучево, у просторијама Општине Кучевоу, са почетком у 11.00 часова, 8. (осмог) дана од истека рока за пријаву на оглас.

 Уколико подносилац благовремене и потпуне пријаве не приступи отварању писмених понуда сматртаће се да је одустао од понуде.

 Услови за спровођење поступка разматрања писмених понуда су испуњени уколико пристигне најмање једна благовремена и потпуна понуда.

 Основни критеријум је висина понуђене цене.

 Комисија за избор најповољнијег понуђача утврђује редослед важећих понуда.

 У случају да два или више понуђача понуде исту купопродајну цену, Комисија ће позвати понуђаче да у року од 3 (три) дана од дана пријема позива доставе нову понуду са увећаним износом у односу на предходну понуду, а које понуде ће Комисија отворити и утврдити најповољнијег понуђача.

 Уколико позвани понућачи у року од 3 (три) дана не доставе нову понуду, или пак доставе понуду са истоветном купопродајном ценом комисија задржава право да по слободном уверењу изврши избор најповољнијег понуђача.

 Уколико понуђач чија је понуда проглашена најповољнијом у року од 8 дана од дана пријема позива за закључење уговора, не потпише уговор, сматраће се да је одустао од купопродаје, а на закључење уговора биће позван следећи најповољнији понућач.

 Остали понућачи који су учествовали у поступку биће обавештени у року од 8 дана од дана доношења одлуке Скупштине општине Кучево о избору најповољнјег понућача.

 Оглас са потребним обрасцима ће се налазити на сајту Општине Кучево [www.kucevo.rs](http://www.kucevo.rs), сервис грађана-огласи 2020 године